( 394 ) 



fais, ses parolles, ses regards, ses alées, toutes ses euvres et tout 

 son temps, et penser les biens que Dieu lui a fais et fait tous les 

 jours, et regarder comment il l'ayme, comment il le sert, com- 

 ment il garde ses commandemens , et comment il les a gardés ou 

 temps passé. 



Fille, quant vous levez au matin, et le horologe Dieu vous 

 esveille, si getez les yeulx de vostre cuer à vostre Dieu qui vous 

 a fait, et lui recommandez vostre besongne... 



Fille, quant vous estes ou moustier ou hors moustier pour 

 dire vos heures et vos oroisons, ayez vostre cuer à Dieu du tout, 

 et ne vous souviengne de nesune vanité... 



Fille, se vous estes en compaignie où parler vous conviengne , 

 parlez par raison, et avant que la parolle viengrie à la bouche, 

 deux foys devez penser parmy l'abyme de la raison. 



Fille, se vous voulez parler à homme, mectez garde que vous 

 ne dictes chose où l'on puisse mal penser; mais dictes parolles 

 qui touchent à bon édifïiement.. 



Fille, quant au soir vous voulez aler gésir, ainçois que vous 

 vous couchiez, tenez chappictre de vous-meismes en vostre cuer 

 sans noyse, et appeliez toutes vos pensées diligemment, et pen- 

 sez se vous avez mespris le jour, ou en penser, ou en regarder, 

 ou en veoir, ou en oyr ou en mal dire, ou autre mauvaise pa- 

 rolle ou en mauvaises pensées.. 



Fille, parlez en telle manière que vostre parolle soit atrempée 

 de la loy de charité, et que vostre parolle ne griefve à nulluy... 



Fille, aymez povres gens, si vous aymera Dieu, et aymez 

 toutes bonnes gens, si aurez part en leurs bontés. 



Fille, toute familiarité vous desplaie, et spécialment de per- 

 sonne dont confusion vous peut venir; mais ayez Dieu en famil- 

 liarité et les benois angels et les sains de paradis, si feront vostre 

 besongne devant Dieu. 



Fille, soyez simple et honneste et pou parlans, de bonnes 

 meurs et de bonne conversacion , et pensez tousdis que Dieu 

 vous voyl. 



